नई दिल्ली: बॉलीवुड एक्टर अक्षय कुमार की इस साल बैक टू बैक फिल्में आने को तैयार है. इसी महीने 9 फरवरी को उनकी मोस्ट अवेटेड फिल्म 'पैडमैन' रिलीज होने वाली है. तो वहीं उन्होंने सोमवार को अपनी नई फिल्म का टीजर रिलीज कर दिया है. इसी साल स्वतंत्रता दिवस के मौके 'गोल्ड' नाम की फिल्म आने वाली है. टीजर में अक्षय कुमार अपनी कुछ पुरानी फिल्मों की तरह लुक लिया हुआ है. वह 'स्पेशल 26', 'टॉयलेट एक प्रेम कथा', 'रुस्तम' जैसी फिल्मों की तरह मूंछ में दिखाई दे रहे हैं. फिल्म में वह स्वतंत्र भारत के बाद देश को ओलंपिक में गोल्ड पदक दिलाने के लिए उत्साहित दिख रहे हैं.